Feliks Kark

Feliks Kark (sündinud 13. detsembril 1933 Tallinnas) on eesti näitleja. Ta on lõpetanud Tallinna Arhitektuuri-Ehitustehnikumi autoteede ja sildade projekteerimise erialal ning on lisaks näitlemisele töötanud teetehniku, restauraatori, kunstniku ja karikaturistina. Pärast kolme kohustuslikku aastat sõjaväes tegi Kark kaasa Tammsaare isetegevuslikus teatris ning asus õppima Teatriühingu lavakunstistuudiosse, mis tegutses Draamateatri juures. Samas lennus õppis ka Helgi Sallo. Pärast draamastuudio lõpetamist 1965. aastal siirdus Feliks Kark Rakvere Teatrisse toonase pealavastaja Mai Meringu kutsel, kus 21 aastat töötamist tähendas üle 60 rolli, mitmeid lavastaja- ja kunstnikutöid. Ta on tegelenud fotokunstiga, on olnud Rakvere Fotoklubi esimees. Tema töödest on korraldatud fotonäitusi. Teatritöö kõrvalt tegi Kark ka levimuusikat, tuntud on Rakvere teatri päevil tema loodud ansambel Lilleke. Ta on esinenud ka muudes ansamblites, näiteks ansamblis Johhaidii, kus Kargu lavapartnerid oli Elmar Trink ja Piccolo Kvintett. Endla teatris alustas Kark tööd 1986. aastal tollase pealavastaja Ingo Normeti kutsel. Feliks Kark on joonistanud karikatuure, mida on avaldatud ajakirjas Pikker ja ajalehes Õhtuleht. 1962 "Jääminek" mängufilm 1965 "Me olime 18-aastased" mängufilm, Arno 1969 "Viimne reliikvia" mängufilm, Ivo röövlisalga liige 1974 "Ohtlikud mängud" mängufilm, politsei agent 1975 "Röövpüüdjajaht" tudengifilm, kalakaitseinspektor 1980 "Metskannikesed" mängufilm, mees Sanderi salgas 1980 "Ideaalmaastik" mängufilm, habemik 1981 "Kaks päeva Viktor Kingissepa elust I jagu" telemängufilm, sõjalaevastiku sõdur 1985 "Kevad südames" muusikafilm–telemängufilm, majandusala juhataja Juurak 1989 "Äratus" mängufilm, Ants Tammemets 2005 "Malev" mängufilm, Mõhulaste vanem 2005 "Kõrini!" mängufilm, I Kokk 2006 "Ohtlik lend" telereriaal, Rudolf 2006 "Vana daami visiit" mängufilm, linnakodanik 2008 "Detsembrikuumus" mängufilm, mässajate juht Volli 2008 "Kelgukoerad" teleseriaal, Jüri 2009 "Kättemaksukontor" teleseriaal, Arnold 2010–2019 "ENSV" teleseriaal, Aadu Tuts 2011 "Ühikarotid" teleseriaal, Mati; kaablikutt 2012 "Tupiktänava mehed" teleseriaal, eradetektiiv 2012 "Aeg ei peatu" tudengifilm, Jaan 2017 "Litsid" teleseriaal, hr. Gaulman 2019 "EnsV" teleseriaal, Aadu Tuts 2007. aastal toimus Teatrimuuseumis karikatuurinäitus, kus olid eksponeeritud Kargu 1969., 1970., 1973. ja 1974. aastal Õhtulehe teatrikuuteemalisele karikatuurivõistlusele esitatud karikatuurid. Karikaturistidest olid esindatud Kuulo Vahter, Aarne Vasar, Janno Põldma, Peeter Ernits, Tõnis Teemaa, Olimar Kallas, Ants Kasesalu, Elle Tikerpäe, Eduard Tüür, Felix Kark, Teet Kallas, Elmar Rõugas, Mati Kütt, Ants Kasesalu, Tõnu Puustusmaa, Kuulo Vahter ja Jüri Aljak. 1978 Eesti NSV teeneline kunstnik 1982 Eesti NSV fotomeister 2009 Pärnu vapimärk (elutöö eest kodulinna teatris, rahvakultuuri arendamise ja suupilliklubi Piccolo loomise eest) 2009 Pärnumaa kultuuripärl 2013 Johann Voldemar Jannseni nimeline auhind 2015 Valgetähe IV klassi teenetemärk 2015 Pärnumaa vapimärk (näitleja, muusik, fotokunstnik) Tema ema oli õmbleja, isa autojuht. Tema vend on näitleja Tõnu Kark. Rakvere Fotoklubi esimees Feliks Kark. Feliks Kark. Eesti Filmi Andmebaas. Eesti riiklike teenetemärkide kavaleride andmebaas presidendi kantselei kodulehel (president.ee). Feliks Kark. IMDb. Imet tabamas: Feliks Kark. videoarhiiv, 12. märts 1983 Kultuur: Näitleja/multitalent Feliks Kark. virumaateataja.postimees.ee, 8. november 2008 Tähelaev: Feliks Kark. videoarhiiv, 9. oktoober 2011 Feliks Kark: mu esimene suupill oli üsna pisike ja mina olin ka väike. maaleht.delfi.ee, 13. detsember 2017 Juubilar Feliks Kark: Ma olen õnnelik, et olen elus. Ja ma olen õnnelik, et mul on sõbrad ümber. ohtuleht.ee, 13. detsember 2018 Näitleja ja muusik Feliks Kark tähistas Nooruse majas 90. sünnipäeva. parnu.postimees.ee, 10. detsember 2023